PAKALPOJUMA LĪGUMS (PROJEKTS)



2024. gada ___.__________

___________________________, reģistrācijas Nr.  _________, juridiskā adrese: ________________, tās __________ personā, kurš (-a) darbojas uz ______ pamata (turpmāk   - IZPILDĪTĀJS), no vienas puses un 
_______________________________________, reģistrācijas Nr. _________________, juridiskā adrese: _____________________, tā ________________ personā, kura darbojas uz nolikuma pamata (turpmāk  – PASŪTĪTĀJS), no otras puses, turpmāk kopā vai katrs atsevišķi – Puses, pamatojoties uz iepirkuma _________________________________  (turpmāk – Iepirkums) rezultātiem un IZPIDĪTĀJA iesniegto piedāvājumu, bez maldības, viltus un spaidiem noslēdz šādu līgumu (turpmāk - Līgums):

1. Līguma priekšmets
1.1. Pamatojoties uz atklāta konkursa “Par apgaismojuma pilna servisa pakalpojuma nodrošināšanu ________________________ (LVT 2024/1)” (turpmāk – Iepirkums) rezultātiem, Pasūtītājs uzdod un Izpildītājs Līguma darbības laikā apņemas nodrošināt LED gaismekļu apgaismojumu (turpmāk – Apgaismojums), kā pilna servisa pakalpojumu - uz noteiktu laiku par Līgumā noteiktajiem maksājumiem, Apgaismojuma piegādi, uzstādīšanu, nomaiņu, apkalpošanu, tostarp Līgumā noteikto apkopi garantijas saglabāšanai, garantijas remontu un demontāžu atbilstoši Līguma  nosacījumiem (turpmāk – Pakalpojums).
1.2. Precīzs Apgaismojuma apraksts (spuldžu veidi, daudzums) ir noteikts Tehniskajā specifikācijā un Tehniskajā piedāvājumā.
1.3. Pakalpojuma sniegšanas iestāde un vieta:______________________(turpmāk – Objekts)

2. Vispārīgie noteikumi
2.1. Ja vien Līgumā nav tieši paredzēts pretējais, slēdzot Līgumu, visas iepriekšējās rakstiski noslēgtās vienošanās un mutiskās vienošanās starp Pusēm par Līguma priekšmetu zaudē spēku.
2.2. Puses apliecina, ka ir sniegušas patiesu un pilnīgu informāciju.
2.3. Puses apstiprina, ka tās rūpīgi iepazinušās ar Līgumu un tā pielikumiem un, ka visi noteikumi ir tām saprotami un pieņemami.
2.4. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.

3. Izpildītāja apliecinājumi
Parakstot Līgumu Izpildītājs apliecina, ka:
3.1. Līguma summa ir pilnīgi pietiekama, lai izpildītu Pasūtītāja prasības saskaņā ar Līgumu;
3.2. Izpildītājs ir apmeklējis Objektu un iepazinies ar visiem apstākļiem, kas varētu ietekmēt Līguma izpildi, tajā skaitā iepazinies ar Pakalpojuma organizēšanas iespējām;
3.3. Tam ir nepieciešamās speciālās atļaujas un sertifikāti Līgumā noteiktā Pakalpojuma veikšanai;
3.4. Darbu nodos tikai tādiem Apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas vai sertifikātus uzticētās Darba daļas veikšanai, vienlaikus uzņemoties pilnu atbildību par piesaistīto Apakšuzņēmēju darbu.

4. Līguma darbības un pakalpojuma sniegšanas termiņš
4.1. Līgums stājas spēkā ar tā abpusēju parakstīšanas dienu un Līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma noteikumiem.

4.2. Izpildītājam esošo gaismekļu demontāža, utilizācija, Apgaismojuma piegāde un uzstādīšana jāizpilda 6 (sešu) mēnešu laikā no Līguma spēkā stāšanās dienas. Pēc šajā punktā noteikto pienākumu izpildes tiek abpusēji parakstīts Līguma pielikumā pievienotais nodošanas – pieņemšanas akts.
4.3. Izpildītājam, saskaņojot ar Pasūtītāja pārstāvi, ir tiesības Līguma 4.2.punktā noteiktos darbus veikt daļās, nepārsniedzot Līgumā 4.2.punktā noteikto termiņu.
4.4. Pakalpojuma sniegšanas termiņš ir 60 (sešdesmit) kalendārie mēneši pēc Apgaismojuma uzstādīšanas dienas Objektā, par ko tiek parakstīts abpusēji Līguma pielikumā pievienotais nodošanas – pieņemšanas akts.
4.5. Izpildītājam ne vēlāk kā 10 (desmit) darba dienu laikā pēc Līguma parakstīšanas ar nodošanas – pieņemšanas aktu jāiesniedz Pasūtītājam dokumentus Pakalpojuma uzsākšanai:
4.5.1. ar Pasūtītāja pārstāvi saskaņots Apgaismojuma piegādes un uzstādīšanas grafiks, kurā norāda iestādes adreses, telpas, kurās tiks veikta esošo gaismekļu demontāža, Apgaismojuma montāža, un izpildes laiks dienās;
4.5.2. atbilstoši Publisko iepirkuma likuma 63.panta ceturtajai daļai būvdarbos vai pakalpojumu sniegšanā iesaistīto Apakšuzņēmēju, ja tādus plānots iesaistīt, saraksts, kurā norādīts Apakšuzņēmēja nosaukums, kontaktinformācija un to pārstāvēt tiesīgā persona, nododamo darbu tāmes nosaukums, veicamo darbu apjoms % un EUR bez PVN, ciktāl minētā informācija ir zināma. Sarakstā jānorāda arī piegādātāja apakšuzņēmēju apakšuzņēmējus. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par Apakšuzņēmēju, kas tiek vēlāk iesaistīts Pakalpojuma sniegšanā.
4.5.3. citu dokumentāciju, ja to paredz normatīvie akti.

5. Līgumcena un norēķinu kārtība
5.1. Līgumcena ir _______ EUR (___________________________ euro un ________ centi) un pievienotās vērtības nodoklis (turpmāk – PVN) 21% ____________ EUR (_____________, kopā Līguma summa ir ________ EUR (______________________ euro un ______ centi).
5.2. No nodošanas - pieņemšanas akta par Apgaismojuma uzstādīšanu parakstīšanas brīža Objektā Pasūtītājs maksā Izpildītājam atlīdzību, kas sastāv no ___ (___) no ietaupījuma, kas veidojas kā starpība starp fiksēto un faktisko elektroenerģijas patēriņu apgaismojumam, kas reizināts ar attiecīgā kalendārā mēneša Apgaismojuma izmantošanas stundu skaitu un attiecīgā kalendārā mēneša elektroenerģijas kopējo cenu laika periodā no Apgaismojuma uzstādīšanas brīža Objektā, kas fiksēts nodošanas - pieņemšanas aktā. 
5.3. Puses vienojas, ka Atlīdzība ir ___% no kopējā ietaupījuma gadā, kas izsakāma šādā formulā: Ietaupījums 100% = (Fiksētais patēriņš kW - Faktiskais patēriņš kW) x Gaismekļu darba stundas mēnesī x Elektroenerģijas vienības cena Pasūtītājam, kuras aprēķina metodika ir atrunāta Līguma 5.4. punktā. 
5.4. Atlīdzības aprēķinam (ietaupījuma noteikšanai) tiek piemērota aritmētiski vidējā elektroenerģijas vienības cena par iepriekšējiem divpadsmit mēnešiem. Šajā Līguma punktā noteikto cenu iegūst izmantojot elektroenerģijas piegādātāja rēķinus Pasūtītājam, piemērojot formulu:  iepriekšējo divpadsmit mēnešu elektroenerģijas vienības cenu summa, kas dalīta ar divpadsmit. Atlīdzības apmērā nav ieskaitīts PVN. Atlīdzība ietver visus Pakalpojuma sniegšanai nepieciešamos izdevumus. 
5.5. Puses vienojas, ka Atlīdzības aprēķinam tiks pieņemts, ka visā Līguma darbības laikā elektroenerģija tiktu patērēta Līguma 5.7. punktā noteiktajā apmērā, savukārt faktiskais kW elektroenerģijas patēriņš apgaismojumam tiks aprēķināts atbilstoši Izpildītāja piedāvājumā un nodošanas - pieņemšanas aktā uzrādītā uzstādītā LED gaismekļu jaudas. 
5.6. Apgaismojuma vidējās darba stundas pa mēnešiem atbilstoši Objekta adresēm ir saskaņā ar zemāk pievienoto tabulu: 
5.7.  
	Mēnesis 
	Objekts 1
	Objekts 2 
	Objekts 3  

	Janvāris 
	h 
	h 
	h 

	Februāris 
	h 
	h 
	h 

	Marts 
	h 
	h 
	h 

	Aprīlis 
	h 
	h 
	h 

	Maijs 
	            h 
	h 
	h 

	Jūnijs 
	h 
	h 
	h 

	Jūlijs 
	h 
	h 
	h 

	Augusts 
	h 
	h 
	h 

	Septembris 
	h 
	h 
	h 

	Oktobris 
	h 
	h 
	h 

	Novembris 
	h 
	h 
	h 

	Decembris 
	h 
	h 
	h 

	Vidēji gadā 
	h 
	h 
	h 



5.8. Samaksa par Pakalpojuma sniegšanu noteikta saskaņā ar Izpildītāja izrakstīto rēķinu, bezskaidras naudas darījumos 30 (trīsdesmit) dienu laikā no attiecīgā rēķina saņemšanas dienas. Atsevišķi aprēķināms un rēķinā ietverams arī pievienotās vērtības nodoklis. 
5.9. Pakalpojuma sniegšanas izmaksās ietilpst šajā sadaļā tieši noteiktā atlīdzība, kā arī samaksa par attiecīgajā mēnesī veiktajiem defektu (kas nav ražotāja un Izpildītāja defekti) novēršanas darbiem. 
5.10. Izpildītājam rēķini un ikmēneša nodošanas – pieņemšanas akts par iepriekšējā periodā izpildīto Pakalpojumu jāiesniedz Pasūtītājam līdz nākamā mēneša 15. (piecpadsmitajam) datumam. Norēķini tiek veikti tikai pēc tam, kad Pasūtītājs ir pieņēmis no Izpildītāja iepriekšējā periodā izpildīto Pakalpojumu ar nodošanas - pieņemšanas aktu. 
5.11. Pasūtītājs izskata saņemto ikmēneša nodošanas - pieņemšanas aktu un 5 (piecu) darba dienu laikā to paraksta un atgriež vienu eksemplāru Izpildītājam. Ja 10 (desmit) darba dienu laikā pēc ikmēneša nodošanas - pieņemšanas akta iesniegšanas Pasūtītājam tas netiek parakstīts vai netiek sniegts motivēts atteikums par veikto pakalpojumu pieņemšanu, veiktie pakalpojumi tiek uzskatīti par pieņemtiem. Ja Pakalpojuma kvalitāte nodošanas brīdī neatbilst Līguma prasībām, tad Pasūtītājs ir tiesīgs neparakstīt ikmēneša nodošanas - pieņemšanas aktu, bet 5 (piecu) darba dienu laikā izteikt rakstveida iebildumus un saskaņot jaunu termiņu, kurā Izpildītājam ir jānovērš pieļautās kļūdas un neprecizitātes. 

6. Pakalpojuma sniegšanas kārtība
6.1. Izpildītājs piegādā, un Iepirkumā Izpildītāja norādītais speciālists vada Apgaismojuma uzstādīšanas darbus Objektā, un pēc visa Apgaismojuma uzstādīšanas Puses paraksta nodošanas - pieņemšana aktu par Pakalpojuma sniegšanas uzsākšanu un Apgaismojuma atbilstību Līgumam.
6.2. Pirms jaunā Apgaismojuma uzstādīšanas, Izpildītājs veic iepriekšējā apgaismojuma gaismekļu demontāžu.
6.3. Izpildītājs par saviem līdzekļiem veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas Apgaismojuma sistēmas uzstādīšanas laikā. Izpildītājam visas demontētās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr.388. "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība".
6.4. Kopā ar Līguma 4.2.punktā noteikto nodošanas – pieņemšanas aktu, Izpildītājam jāiesniedz apliecinoši dokumenti Pasūtītājam par demontētām reģenerētām lampām, apgaismes iekārtām un apgaismes vadības ierīcēm. Ja netiek iesniegta šajā punktā noteiktā dokumentācija, tad Pasūtītājs neparaksta nodošanas – pieņemšanas aktu.
6.5. Izpildītāja rīcībā jābūt rezervei no katra veida Apgaismojuma Līgumā noteiktā kārtībā Apgaismojuma nomaiņai.
6.6. Nodošanas - pieņemšanas akta parakstīšana apliecina, ka:
6.6.1. Pasūtītājs ir pārliecinājies par Apgaismojuma atbilstību Iepirkumā piedāvātajam;
6.6.2. Pasūtītājs ir iepazinies ar Apgaismojuma dokumentāciju, Apgaismojuma faktisko stāvokli un gaismas kvalitāti;
6.6.3. Apgaismojums ir piegādāts un uzstādīts atbilstoši Līguma prasībām.
6.7. Pušu saskaņotā laikā Izpildītājs bez papildus maksas nodrošina Apgaismojuma servisa apkopi nepieciešamā apjomā garantijas saglabāšanai Apgaismojumam un iesniedz Pasūtītāja pārstāvim apkopes atskaiti.
6.8. Izpildītājs, Līguma izpildes laikā, nodrošina Pasūtītājam bezmaksas konsultācijas par Apgaismojumu un tā lietošanu pa Līguma 12.2.punktā norādīto telefonu vai Līguma 12.2.punktā norādīto e-pasta adresi darba dienās no 9.00 līdz 18.00.
6.9. Izpildītājs apliecina, ka preces un materiāli, kas tiks pielietoti Pakalpojuma izpildē, ir jauni un nelietoti, kā arī, tie atbilst normatīvajos aktos noteiktajām prasībām.
6.10. Pasūtītājam nav tiesību:
6.10.1. veikt Apgaismojuma nomaiņu, apkalpošanu vai uzstādīšanu, bez iepriekšējas saskaņošanas ar Izpildītāju, izņemot Līgumā noteiktajos gadījumos;
6.10.2. bez Izpildītāja piekrišanas nodot Apgaismojumu nomā, atsavināt, dāvināt, patapināt, pārvietot (izņemto Līgumā noteiktajos gadījumos), ieķīlāt vai apgrūtināt ar citām lietu un saistību tiesībām.
6.11. Pasūtītājam ir pienākums:
6.11.1. nodrošināt Izpildītājam brīvu piekļuvi Objektam, Objekta gatavību Apgaismojuma uzstādīšanai, pārbaudīšanai, kārtējai apkopei un defektu novēršanai jebkurā darba dienas laikā;
6.11.2. uzņemties visus riskus, kas saistīti ar Objekta vai Apgaismojuma bojājumiem, pilnīgu vai daļēju bojāeju, Apgaismojuma nozaudēšanu, zādzību, laupīšanu, izņemot šajā Līgumā noteiktajos gadījumos;
6.11.3. tiklīdz tas ir iespējams, informēt Izpildītāju, ja Apgaismojums tiek iznīcināts, sabojāts, pazaudēts vai nozagts vai iestājas kāds cits notikums, kas apdraud vai, pēc saprātīga vērtējuma, var apdraudēt Līguma izpildi zvanot uz Līguma 12.2.punktā norādīto telefona numuru vai nosūtot paziņojumu uz Līguma 12.2.punktā norādīto e-pasta adresi.
6.12. Pasūtītājam ir tiesības:
6.12.1. gadījumā, ja Izpildītājs atsakās novērst defektu, vai nenovērš to Līguma 7.7.punktā noteiktajā laikā, veikt šī defekta novēršanu vai uzdot to novērst trešajai personai.
6.12.2. Līguma 6.12.1.punktā minētā gadījumā radušās izmaksas ieturēt no ikmēneša maksājuma;
6.12.3. defektu, kas nav ražotāja vai Izpildītāja defekti, novēršanai izmantot Izpildītāja piedāvāto, vai citu (Izpildītāja nepiedāvātu) Apgaismojumu, kas atbilst Tehniskā piedāvājuma un Tehniskās specifikācijas  prasībām;
6.12.4. bez Izpildītāja saskaņošanas novērst radītos defektus Objekta vai Apgaismojuma bojājumu, pilnīgu vai daļēju bojāejas, Apgaismojuma nozaudēšanas, zādzības, laupīšanas gadījumā t.sk. citos gadījumos, kas neatbilst šajā Līgumā noteiktajiem garantijas noteikumiem.
6.12.5. Ja Pasūtītājs ir veicis Apgaismojuma maiņu saskaņā ar Līguma 6.12.3. vai 6.12.4. punktiem, Apgaismojums ir Izpildītāja īpašums līdz Pakalpojuma sniegšanas termiņa beigām.

7. Garantijas un defekti
7.1. Izpildītājs garantē Apgaismojuma t.sk. Apgaismojuma vienības kvalitāti Līguma 4.4.punktā noteiktā Pakalpojuma sniegšanas termiņa laikā un Līgumā noteiktajos gadījumos bez maksas novērš šajā termiņā radušos defektus.
7.2. Defekts, ja Apgaismojums neatbilst Līgumam, tiek klasificēts kā ražotāja defekts un Izpildītājs to attiecīgās Apgaismojuma vienības garantijas laikā novērš par saviem līdzekļiem.
7.3. Defekts, ja Apgaismojums atbilst Līgumam un Pasūtītājs pildījis Līgumā norādītos pienākumus, tiek klasificēts kā Izpildītāja defekts un Izpildītājs to attiecīgās Apgaismojuma vienības garantijas laikā novērš par saviem līdzekļiem.
7.4. 	Izpildītājs nav atbildīgs par defektiem un atsaka to novēršanu par saviem līdzekļiem, ja Pasūtītājs nav pildījis Līgumā noteiktos pienākumus, vai tiek konstatēti Apgaismojuma ārēji mehāniski bojājumi, kas radušies Pasūtītāja vai citu trešo personu darbības rezultātā vai tie radušies Objekta bojājumu gadījumā.
7.5. Pasūtītājs par konstatētajiem defektiem informē Izpildītāju, nosūtot Defektācijas aktu uz Līguma 12.2. punktā norādīto Izpildītāja e-pasta adresi.
7.6. Gadījumā, ja Pasūtītājs nepiekrīt Izpildītāja noteiktajam defekta veidam, Pasūtītājam ir tiesības par saviem līdzekļiem organizēt neatkarīgu ekspertīzi, lai noteiktu defekta veidu. Eksperta pakalpojumus apmaksā tā Puse, kuras viedokli eksperts atzīst par nepamatotu.
7.7. Izpildītājs Līguma 7.2. un 7.3.punktos noteiktos defektus novērš 5 (piecu) darba dienu laikā no Defektācijas akta saņemšanas brīža vai atkarībā no defekta veida citā saprātīgā termiņā iepriekš par to vienojoties ar  Pasūtītāju.



8. Kvalitātes pārbaudes
8.1.  12 (divpadsmit) mēnešus pēc nodošanas-pieņemšanas akta parakstīšanas Izpildītājs veic šajā pārskata periodā Līguma  1.3. punktā minētajos objektos īstenoto energoefektivitātes auditu.
8.2. Izpildes audita ietvaros tiek salīdzināts Pasūtītāja rēķinos par patērēto elektroenerģiju norādītais patēriņš, attiecīgo mērījumu iekārtu uzrādītie dati, un Izpildes audita veikšanas laikā spēkā esošie elektroenerģijas ietaupījumu mērķi. Ik pēc 12 (divpadsmit) mēnešiem pēc līguma noslēgšanas, Izpildītājs sagatavo un iesniedz Pasūtītājam Izpildes audita atskaiti, un, ja nepieciešams, identificē jaunus pasākumus, kas nepieciešami elektroenerģijas ietaupījuma sasniegšanai.
8.3. Pēc Pasūtītāja pieprasījuma jebkurā Līguma darbības laikā var tikt veikts ārkārtas Izpildes audits.
8.4. Kārtējā un noslēguma Izpildes audita izmaksas ietilpst Līgumcenā. Ārkārtas Izpildes audita izmaksas Pasūtītājam ir pienākums segt to faktiskajā apmērā, ko Izpildītājs norāda attiecīgā ārkārtas Izpildes audita atskaitē.


9. Līdzēju atbildība un līgumsodi
9.1. 	Izpildītājs atbild par Ministru Kabineta 2013.gada 8.oktobra noteikumu Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” ievērošanu, darba drošības tehnikas noteikumu ievērošanu, uzstādot, apkalpojot un demontējot Apgaismojumu, kā arī par kaitējumu, ko viņš nodarījis Pasūtītājam un trešajām personām uzstādot, apkalpojot un demontējot Apgaismojumu.
9.2. Izpildītājam pirms Pakalpojuma uzsākšanas ir jāpārliecinās par Objekta un uz tā izbūvēto komunikāciju un konstrukciju tehnisko stāvokli. Izpildītājam jāpārliecinās, vai viņš var veikt Pakalpojumu, neradot bojājumus komunikācijām un konstrukcijām.
9.3. Izpildītājs ir atbildīgs par zaudējumiem, kas radušies Izpildītāja darbības vai bezdarbības dēļ Pasūtītājam vai  trešajām personām, kā arī apņemas šos zaudējumus apmaksāt.
9.4. Ja Izpildītājs Līguma 7.7.punktā noteiktajā termiņā nav novērsis Apgaismojuma defektus, Izpildītājs maksā Pasūtītājam līgumsodu par katru nokavēto dienu 0,01% (nulle, komats, nulle viena procenta) apmērā no Līguma 5.5.punktā noteiktās summas bez PVN, bet ne vairāk kā 10% no līguma 5.5.punktā noteiktās summas bez PVN. Turpmākie norēķini starp Izpildītāju un Pasūtītāju tiek veikti pēc līgumsoda nomaksas.
9.5. Ja Pasūtītājs nav Līgumā noteiktā termiņā veicis Izpildītājam ikmēneša maksājumu, tad Pasūtītājs maksā Izpildītājam līgumsodu par katru nokavēto dienu 0,5% (nulle komats piecu procentu) apmērā no neapmaksātās summas bez PVN, bet ne vairāk kā 10%, no neapmaksātās summas bez PVN.
9.6. Līgumsoda samaksa neatbrīvo Puses no līgumsaistību izpildes.
9.7. Ja Izpildītājs neveic līgumsoda apmaksu rēķinā norādītajā apmaksas termiņā, Pasūtītājs ir tiesīgs ieturēt līgumsodu no Izpildītājam pienākošajiem maksājumiem.

10. Līguma izbeigšana
10.1 Pasūtītājam un Izpildītājam ir tiesības pirms termiņa izbeigt Līgumu par to abpusēji rakstveidā vienojoties.
10.2 Pasūtītājs ir tiesīgs vienpusēji izbeigt Līgumu ar Izpildītāju pēc savas iniciatīvas, nemaksājot Izpildītājam līgumsodu, bet brīdinot Izpildītāju par Līguma izbeigšanu rakstiski 30 (trīsdesmit) dienas iepriekš un veicot savstarpējos norēķinus, šādos gadījumos:
10.2.1. ja Izpildītājs atkārtoti, vairāk kā vienu reizi, nenodrošina Pakalpojumu Līgumā noteiktā kārtībā un termiņā vai sniedz Pakalpojumu nekvalitatīvi, neatbilstoši Līguma noteikumiem;
10.2.2. ja pret izpildītāju uzsākts maksātnespējas process vai tā darbība ir izbeigta vai pārtraukta.
10.2.3. ja Izpildītājs kavē Līguma 4.2. punktā noteikto termiņu vairāk par 20 (divdesmit) dienām.
10.3. Ja  Pasūtītājs Izpildītāja vainas dēļ izbeidz Līgumu, tad uzstādītais Apgaismojums paliek Pasūtītāja īpašumā pēc pilnas Līguma 5.1. punktā minētās līguma summas samaksas.
Izpildītājam ir tiesības vienpusēji izbeigt Līgumu, par to rakstiski paziņojot Pasūtītājam 30 (trīsdesmit)
dienas iepriekš, ja Izpildītājs ir konstatējis, ka ir iestājies kaut viens no šādiem nosacījumiem:
10.3.1. Pasūtītājs ir nokavējis no Līguma izrietošo maksājumu termiņu un nav samaksājis kavētos maksājumus 30 (trīsdesmit) dienu laikā pēc Izpildītāja atgādinājuma saņemšanas;
10.3.2. Pasūtītājs liedz Izpildītājam pārbaudīt Apgaismojuma stāvokli Objektā.
10.4. Ja Izpildītājs Pasūtītāja vainas dēļ, ko var pierādīt ar pamatotiem un skaidriem pierādījumiem, izbeidz Līgumu, Izpildītājs 10 (desmit) dienu laikā pēc paziņojuma nosūtīšanas Pasūtītājam demontē uzstādīto Apgaismojumu, kas fiksēts nodošanas – pieņemšanas aktā un par kuru nav saņemta samaksa.”
10.5. Pasūtītājs var vienpusēji Līgumu izbeigt pirms termiņa, ievērojot Publisko iepirkumu likuma 64.panta nosacījumus.
10.6. Pasūtītājs ir tiesīgs vienpusēji izbeigt Līgumu, ja Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
10.7. Ja Izpildītājs Līguma 9.6. punktā noteiktajā termiņā nedemontē Apgaismojumu, tad Pasūtītājs ir tiesīgs rīkoties ar Apgaismojumu pēc saviem ieskatiem t.sk. lietot to uz nenoteiktu laiku.

11. Konfidencionalitāte
11.1.  Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par otras Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
11.2. Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tā ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildē.
11.3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
11.4. Izpildītājs drīkst veikt publikācijas par Pakalpojumu tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.
11.5. Līguma 10.sadaļā minētajiem noteikumiem nav laika ierobežojuma un uz tiem neattiecas Līguma darbības termiņš.

12. Nepārvarama vara
12.1.Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml..), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
12.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
12.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
12.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi (ja vien minētās problēmas neizriet tieši no nepārvaramas varas).

13. Pārstāvji un kontaktinformācija
13.1.Pasūtītāja pārstāvis ar Līgumu saistītu jautājumu risināšanā, kā arī attiecībā uz pakalpojuma izpildi ir: Viktors Bloks, Tel.nr. 29403996, viktors.bloks@lvt.lv;
13.2. Izpildītāja pārstāvis ar Līgumu saistītu jautājumu risināšanā, kā arī attiecībā uz Pakalpojuma izpildi ir:
Vārds, uzvārds, tālrunis, e-pasts;
13.3. Izpildītāja sertificētais speciālists elektroietaišu izbūves darbu vadīšanā vārds, uzvārds, Sertifikāta Nr..
13.4. Puses vienojas, ka Pasūtītājam ir tiesības jebkurā laikā mainīt savu Līgumā norādīto pārstāvi.
13.5. Puse nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.

14. Līguma izpildē iesaistītā personāla un apakšuzņēmēju nomaiņa
14.1. Puses vienojas, ka Apakšuzņēmējs ir Izpildītāja nolīgta persona vai savukārt tās nolīgta persona, kura veic būvdarbus vai sniedz pakalpojumus Līguma izpildei.
14.2. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla vai Apakšuzņēmēju nomaiņu un iesaistīt papildu Apakšuzņēmējus Līguma izpildē.
14.3. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
14.4. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai gadījumos, ja piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
14.5. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
14.5.1. piedāvātais Apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
14.5.2. tiek nomainīts Apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta pirmajā vai otrajā daļā (atbilstoši Pasūtītāja norādītajam paziņojumā par līgumu vai Iepirkuma dokumentos) minētajiem pretendentu izslēgšanas gadījumiem;
14.5.3. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
14.6. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
14.7. Pārbaudot    jaunā    Apakšuzņēmēja    atbilstību,    Pasūtītājs    piemēro    Publisko    iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam. Izslēgšanas nosacījumu pārbaudi Pircējs veic attiecībā uz to datumu, kad Pircējs lemj par atļaujas sniegšanu Pārdevējam Līguma izpildes nodrošināšanai nomainīt Apakšuzņēmēju vai piesaistīt jaunu Apakšuzņēmēju.
14.8. Pasūtītājs pieņem lēmumu atļaut vai atteikt Izpildītāja personāla vai Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
14.9. Izpildītājam jānodrošina, ka Apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.
14.10. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja nodarbināto Apakšuzņēmēju saistību izpildes ietvaros.

15. Strīdi
Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar normatīvajiem aktiem Latvijas Republikas tiesā.
16. Līguma grozījumi
16.1. Līgumu var grozīt vienīgi ar Pušu savstarpēju rakstisku vienošanos.
16.2. Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma noteikumus par Līguma grozījumiem.

17. Zaļā iepirkuma prasības
17.1. Izpildītājam jānodrošina Apgaismojumam Zaļā publiskā iepirkuma (turpmāk – ZPI) prasību piemērošana ko nosaka Ministru kabineta 2017. gada 20.jūnija noteikumi Nr. 353 „Prasības zaļajam publiskajam iepirkumam un tā piemērošanas kārtība".
17.2.Pēc Līguma 4.2.punktā minētā termiņā beigām Izpildītājs iesniedz Pasūtītājam, ja attiecināms šādus norādījumus:
17.2.1. apgaismes iekārtu izjaukšanas norādījumus;
17.2.2. norādījumus lampu nomaiņai un norādījumus, kuras lampas var izmantot apgaismes iekārtās, nesamazinot norādīto energoefektivitāti.

18. Nobeiguma jautājumi
18.1. Puses apliecina, ka Līgumā 12.sadaļā noteiktās Pušu atbildīgās personas ir informētas par tās personas datu apstrādi, kas saistīts ar Līguma izpildi.
18.2. Puses vienojas, ka visa korespondence, ko puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7.dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu nākamajā dienā pēc tās nosūtīšanas. Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
18.3. Pretrunu gadījumā starp Līguma pielikumu dažādajiem noteikumiem vēlāks noteikums atceļ iepriekš pieņemtu un speciāls noteikums atceļ vispārēju noteikumu.
18.4. Termini un virsraksti Līgumā ir lietoti vienīgi Līguma satura atspoguļošanai.
18.5. Līgums un tā pielikumi noformēti un parakstīti elektroniskā dokumenta veidā. Līguma spēkā stāšanās diena ir pēdējā pievienotā drošā elektroniskā paraksta un tā laika zīmoga pievienošanas datums.
18.6. Līgumam ir šādi pielikumi, kas ir tā neatņemama sastāvdaļa:
18.6.1. Izpildītāja finanšu piedāvājums iepirkumā (1.pielikums);
18.6.2. Iepirkuma tehniskā specifikācija (2.pielikums);
18.6.3. Tehniskais piedāvājums (3.pielikums);
18.6.4. Montāžas instrukcija un darbu veikšanas papildus nosacījumi (4.pielikums);
18.6.5. Defektācijas akta paraugs (5.pielikums).

19. Pušu rekvizīti un paraksti





DOKUMENTS PARAKSTĪTS AR DROŠU ELEKTRONISKO PARAKSTU UN SATUR
LAIKA ZĪMOGU

